אדגר הרשלר

אדגר ג'ייקוב הרשלר (באנגלית: Edgar Jacob Herschler;‏ 27 באוקטובר 1918 – 5 בפברואר 1990) היה עורך דין ופוליטיקאי אמריקאי מוויומינג, איש המפלגה הדמוקרטית, שכיהן כמושל ויומינג ה-28 בשנים 1975–1987. הוא היה מושל המדינה שמשך כהונתו הייתה הממושכת ביותר והראשון והיחידי שכיהן במשך שלוש תקופות כהונה מלאות ורצופות. אדגר הרשלר נולד בעיר קמרר שבוויומינג כבנם של אדגר פולר הרשלר ושרלוט ג'נקינס. בילדותו, הוא התחנך בתחילה בחווה המשפחתית, ולאחר מכן למד בבית ספר תיכון בעיר הולדתו. ב-1949 הוא סיים לימודי תואר במשפטים באוניברסיטת ויומינג. במלחמת העולם השנייה שירת הרשלר בזירת האוקיינוס השקט. הרשלר שימש כפרקליט העירוני של קמרר ולאחר מכן כפרקליט מחוז לינקולן בשנים 1951–1958 ולאחר מכן בשנים 1961–1963. ב-15 ביוני 1960 הודיע הרשלר על כוונתו להתמודד על מועמדות המפלגה הדמוקרטית לאחד משלושת המושבים של מחוז לינקולן בבית הנבחרים של ויומינג, ולאחר מכן ניצח בבחירות הכלליות. עם כניסתו לתפקיד, הוא הגיש הצעת חוק לביטול מס הירושה בוויומינג. לאחר ארבעים ימי מושב בית הנבחרים הראשון, הוא התפטר ב-10 במרץ 1961 כדי לשמש שוב כפרקליט מחוז לינקולן, אך ב-1962 התמודד שוב על מושב בבית הנבחרים והגיע בבחירות למקום השני. בבחירות של 1964 השיגו הדמוקרטים את השליטה על בית הנבחרים, ובמושב הבית של 1965 נבחר הרשלר כמצליף סיעת הרוב והיה ליושב ראש ועדת המשפט של הבית. ב-1967 היה הרשלר שותף לקידום החוק הראשון בוויומינג לפיקוח על זיהום האוויר, וב-13 בספטמבר 1968 הוא נבחר כנשיא לשכת עורכי הדין של ויומינג. בבחירות של 1970 נחשב הרשלר כמועמד אפשרי למשרת מושל ויומינג, אך ב-10 בדצמבר 1969 הוא הצהיר שהוא לא מעוניין להתמודד על המשרה. ב-27 באפריל 1970 הוא הכריז שהוא יתמודד על מועמדות המפלגה הדמוקרטית על המושב של ויומינג בבית הנבחרים של ארצות הברית, אך הובס על ידי חבר בית הנבחרים לשעבר, טנו רונקליו, שהמשיך וניצח בבחירות הכלליות. ב-27 באוקטובר הוא תמך במועמדותו של רונקליו בעקבות תבוסתו בבחירות המקדימות באוגוסט. ב-1971 ציין הרשלר שהמושל סטנלי האת'אווי פנה אליו כמועמד אפשרי למינוי לבית המשפט העליון של ויומינג, אך בסופו של דבר הוא לא נבחר. ב-23 במאי 1974 הודיע הרשלר על כוונתו להתמודד על מועמדות הדמוקרטים למשרת מושל ויומינג, ובבחירות הכלליות ניצח את חבר הסנאט המדינתי דיק ג'ונס. הוא מתח ביקורת על הנשיא ג'ימי קרטר על עמדותיו בתחום החקלאות ועל מיזמי המים, וכאשר ערך קרטר ביקור בפארק הלאומי גרנד טיטון מ-24 באוגוסט ועד 1 בספטמבר 1978, הוא דאג ליידע את הרשלר שהוא לא מוזמן. בבחירות של 1978 ניצח הרשלר בהפרש קל של 2,377 קולות, אך בבחירות של 1982 הוא ניצח בקלות, והיה למושל ויומינג הראשון והיחידי שכיהן ביותר משתי תקופות כהונה. ב-1986 הוא הודיע שהוא לא יתמודד על תקופת כהונה רביעית. בספטמבר 1981 אירחה העיר קודי שבוויומינג את הוועידה השנתית של אגודת המושלים של המערב, והרשלר נבחר כנשיא הוועידה למשך שנה אחת. ב-1985 המתיק הרשלר את עונשיהם של דבורה וריצ'רד ג'נהקי הבן, שהורשעו ב-1983 על רצח אביהם המתעלל, ריצ'רד גנהקי האב, ב-1983 בשאיין, שהיו הנושא של סרט הטלוויזיה "הזכות לרצוח" (Right to Kill?). בספטמבר 1985 נאלץ הרשלר להגיש בקשה לפשיטת רגל בשל כישלון חוות ילוסטון בשטח של 18,500 אקרים (75 קמ"ר) שצברה חוב של כמעט 6 מיליון דולר. במהלך תקופת כהונתו, הטיל הרשלר וטו על הצעות חוקים יותר מכל מושל אחר בהיסטוריה של ויומינג, אך אף אחת מהחלטות הווטו הללו לא נעקפו, על אף הרוב שהרפובליקנים החזיקו בו בשני בתי בית המחוקקים המדינתי במשך רוב תקופת כהונתו כמושל. כמה מהחלטותיו להטיל וטו היו בלתי פופולריות כמו במקרה בו ב-1984 הוא הטיל וטו על תוכנית מס האשראי לבעלי בתים, בציינו שהחוק יסבסד את בעלי הבתים שלא זקוקים לו, ובעקבות כך איבדו הדמוקרטים שבעה מושבים בבית הנבחרים המדינתי. לאחר תום כהונתו כמושל, שב הרשלר לעיסוקו בעריכת דין בשאיין. ב-1988 ניסו רבים לשכנעו להתמודד על מושב בסנאט של ארצות הברית מול מלקולם וולופ, אך הוא סירב. בפברואר אותה שנה, הוא תמך והשתתף במסע הבחירות של הסנאטור אל גור על מועמדות הדמוקרטים לנשיאות, וב-5 במרץ הייתה ויומינג לראשונה מבין שבע המדינות בהם ניצח גור בבחירות המקדימות לנשיאות. יורשו בתפקיד המושל, מייק סאליבן, תמך בהעלאת המס על הסיגריות ועל איסורי עישון, ובמאי 1988 הוא הוסף לרשימת אויבי המעשנים של פיליפ מוריס, ועל כך מתח עליו הרשלר ביקורת והציע שהרשויות המקומיות שאסרו על עישון לא יקבלו כספים מההכנסות על מיסוי הסיגריות. בראשית דצמבר 1989 אושפז הרשלר לצורך טיפול במחלת הסרטן, וב-15 בדצמבר הוא שוחרר, אך אושפז שוב בינואר 1990. אדגר הרשלר נפטר בשאיין ב-5 בפברואר 1990, בגיל 71. הוא נטמן בבית הקברות של קמרר. על שמו נקרא הפארק המשולש שבעיר. Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1784-1785 מדיה וקבצים בנושא אדגר הרשלר בוויקישיתוף אדגר הרשלר באתר אגודת המושלים הלאומית (באנגלית) אדגר הרשלר באתר The Political Graveyard (באנגלית) אדגר הרשלר, באתר "Find a Grave" (באנגלית) "Herschler family has deep routes". Casper Star-Tribune. 30 March 1975. p. 66. "Ed Herschler - WyoHistory.org". www.wyohistory.org. "Herschler Is Lincoln Attorney". Casper Star-Tribune. 8 March 1961. p. 10. Archived from the original on 2 January 2020 – via Newspapers.com. "Ed Herschler Files". Casper Star-Tribune. 15 June 1960. p. 15. Archived from the original on 2 January 2020 – via Newspapers.com. "School Aid Repeal Bill Introduced". Casper Morning Star. 13 January 1961. p. 3. Archived from the original on 2 January 2020 – via Newspapers.com. "Herschler files 1962". Casper Morning Star. 10 July 1962. p. 5. Archived from the original on 2 January 2020 – via Newspapers.com. "Republicans Hold Majority In Legislature". Casper Star-Tribune. 7 November 1962. p. 2. Archived from the original on 2 January 2020 – via Newspapers.com. "50 Bills Now Entered In Wyoming's House". Casper Star-Tribune. 15 January 1965. p. 1. Archived from the original on 2 January 2020 – via Newspapers.com. "Curb on Governor Rejected". Casper Star-Tribune. 19 January 1965. p. 1. Archived from the original on 2 January 2020 – via Newspapers.com. "Ed Herschler Elected State Bar President". Casper Star-Tribune. 16 September 1968. p. 8. Archived from the original on 2 January 2020 – via Newspapers.com. "Herschler Not Candidate". Casper Star-Tribune. 12 December 1969. p. 6. Archived from the original on 2 January 2020 – via Newspapers.com. "Herschler Decides To Run for House". Casper Star-Tribune. 28 April 1970. p. 1. Archived from the original on 2 January 2020 – via Newspapers.com. "Herschler to Back Roncalio". Casper Star-Tribune. 28 October 1970. p. 14. Archived from the original on 2 January 2020 – via Newspapers.com. "Ed Herschler Possible Supreme Court Nominee". Casper Star-Tribune. 22 November 1971. p. 14. Archived from the original on 2 January 2020 – via Newspapers.com. "Herschler to announce". Casper Star-Tribune. 23 May 1974. p. 1. Archived from the original on 2 January 2020 – via Newspapers.com. "Herschler not invited to meet President Carter". Casper Star-Tribune. 15 August 1978. p. 13. Archived from the original on 2 January 2020 – via Newspapers.com. "Western Democratic leaders meet in Cody". Casper Star-Tribune. 11 September 1981. p. 13. Archived from the original on 2 January 2020 – via Newspapers.com. "Herschler to chair Govs Conference". Casper Star-Tribune. 13 September 1981. p. 19. Archived from the original on 2 January 2020 – via Newspapers.com. "Herschler". The Jackson Hole Guide. 7 February 1990. p. 11. Archived from the original on 2 January 2020 – via Newspapers.com. "Ed Herschler's political legacy". Casper Star-Tribune. 6 February 1990. p. 3. Archived from the original on 2 January 2020 – via Newspapers.com. "Herschler stumps for Gore Friday". Casper Star-Tribune. 5 March 1988. p. 15. Archived from the original on 2 January 2020 – via Newspapers.com. "Backlash forms against anti-smoking laws". Casper Star-Tribune. 15 May 1988. p. 1. Archived from the original on 2 January 2020 – via Newspapers.com. "Herschler back in Cheyenne hospital". Casper Star-Tribune. 11 January 1990. p. 15. Archived from the original on 2 January 2020 – via Newspapers.com. "Former Gov. Ed Herschler is dead at 71". The Jackson Hole Guide. 7 February 1990. p. 3. Archived from the original on 2 January 2020 – via Newspapers.com. HERSCHLER TRIANGLE PARK - Yelp